section_heading: Prvi svjetski rat
paragraph_text: Na početku Prvog svjetskog rata XI. korpus se nalazio u sastavu 3. armije kojom je na Zapadnom bojištu zapovijedao Max von Hausen. U sastavu XI. korpusa Sauberzweig sudjeluje u opsadi Namura, te Graničnim bitkama. Sredinom rujna 1914. premješten je na Istočno bojište gdje postaje zamjenikom načelnika stožera novoformirane 9. armije koju dužnost obavlja do srpnja 1915. kada postaje načelnikom stožera III. pričuvnog korpusa. U međuvremenu, u prosincu 1914., promaknut je u čin general bojnika.